text: Person omkommet i drukneulykke ved Kolding 
  12 maj 2015 kl. 05.47
  Tirsdag morgen er en person fundet druknet i vandet ud for Sønder Stenderup.
  En person er tirsdag morgen blevet erklæret død i en drukneulykke i vandet ud for Sønder Stenderup ved Kolding.
  Det oplyser Sydøstjyllands Politi til Ritzau.
  -Vi fik anmeldelsen klokken 06.46. Der er en båd, der ligger med bunden i vejret.
  -Der er en, der er død, siger vagtchef Jørn Lindhardt.
  Han har endnu ikke fået yderligere oplysninger om ulykken, og det er dermed uvist, hvem den omkomne er.
  -Jeg ved bare, at lægen lige har erklæret den pågældende død, fortæller Jørn Lindhardt
  